Prehistoria in le Peninsula Iberic

Le Prehistoria in le Peninsula Iberic se refere al periodo de tempore que se extende desde le arrivata del prime membros del genere Homo al peninsula iberic (plus de un million de annos retro) usque al apparition de textos scribite como consequentia del presentia de colonisatores fenicios, grecos e romanos (le prime a partir de 1100 a.C.) in le costas del Levante e le sud del peninsula.

In le peninsula nos trova le restos plus vetule de hominidos in Europa: le Homo sp. e le Homo antecessor, le collection de fossiles plus large de Homo heidelbergensis, alcun paucos de Homo neanderthalensis e, naturalmente, de Homo sapiens. Iste ultime nos ha legado alcun del melior representationes de arte parietal del mundo.

Le abondante monumentos megalitico repartite per le geographia peninsular, assi como le culturas calcolitic de Los Millares e Vila Nova e le cultura de bronze de El Argar, es clar representative del evolution cultural iberic durante le Neolitic e le Age del Metales, processo que culminava con le entrata al Protohistoria (secundo su definition classic) del populos tartessic e iberic gratias al testimonio que nos ha essite lasciate per le populos colonisatores e que serviva a reconstruer parte del historia del populos sin scriptura del peninsula.

Categoria:Historia de Espania
Categoria:Historia de Portugal